Introducció a IMPROVISA: duració 5 minuts.
Pots introduir els alumnes a l'ús d'IMPROVISA explicant el funcionament més basic de l'aplicació: selecció de les carpetes de sons i imatges per a la realització dels concerts, funcionament i ús del teclat.
Desprès de molts tallers amb escoles de tots els nivells, hem vist que la manera millor per realitzar aquesta introducció a l'ús de l'aplicació i a la proposta de treball, és que el mestre realitzi, abans de qualsevol explicació, un breu concert de la duració d'un minut aprox.
El funcionament d'Improvisa és molt intuïtiu i mentre realitzes el concert els alumnes poden veure com anant prement les tecles de l'ordinador es van disparant i combinant sons i imatges.
En acabar el concert, un breu resum de les funcionalitats principals i la constatació de l'existència d'un help (a baix a la dreta) seran suficients per a que els teus alumnes puguin començar a experimentar i treballar amb IMPROVISA.
Exploració lúdica d'IMPROVISA: duració 10 min. Desprès de l' introducció, els alumnes es poden dedicar a explorar IMPROVISA d'una forma lliure i lúdica, jugant i fent improvisacions audiovisuals amb les diferents carpetes de sons i imatges existents a l'aplicació.
Dos consells: de tant en tant suggerir als alumnes d'explorar un bon nombre de carpetes i de no fixar-se tota l'estona en la primera que els hi hagi agradat.
A IMPROVISA hi ha una gran varietat de continguts sonors i visuals, carpetes de música clàssica, de poesia, contemporània, hip hop, jazz, techno, música experimental, etc. així com carpetes d'animacions i imatges en moviment, imatges fitxes (fotografies, dibuixos, etc.), recorreguts visuals per la ciutat o el barri, graffitis, il·lustracions visuals de poemes, etc. L'altre consell que et podem donar des de la nostra experiència és que, on sigui possible, els alumnes treballin en parelles (cada parella amb un ordinador i dos cascos) ja que es un treball que s'afavoreix i estimula la practica col·laborativa i la complicitat.
Preparació del CONCERT MULTIMÈDIA: duració 20/30 min. aprox.
Un cop acabada aquesta fase d'exploració lúdica, els alumnes trien la carpeta de sons i la carpeta d'imatges que més els hi ha agradat, i es posen a preparar un concert de la duració aproximada d'un minut, minut i mig, que, al final de la sessió, realitzaran en directe davant dels seus companys i també enregistren i publiquen a l'aplicació.
És un moment per a que els alumnes explorin les combinacions i les diferents possibilitats creatives que els hi permeten les carpetes que han triat.
Per ajudar-se en la preparació dels seus concerts els alumnes poden fer-se un petit guió apuntant quines carpetes utilitzen i un llistat de les tecles i l'ordre en què les toquen.
Realització en directe dels CONCERTS MULTIMÈDIA: duració 20/30 min. aprox.
Un cop acabada la fase de preparació, les diferents parelles realitzaran, en directe i pel gaudi dels seus companys i del mestre, les seves creacions/improvisacions audiovisuals.
Es recomanable que, sempre que sigui possible, aquests concerts es facin des d'un ordinador connectat a un canó per a que es projecti en pantalla gran i se senti per uns bafles.
Des de la pròpia aplicació, els concerts es poden enregistrar i publicar a la xarxa.
Activitats que preveuen la creació de continguts àudio i/o visuals per part dels estudiants.
Et proposem una sèrie de propostes de treball per a Primària i Secundària en les quals els alumnes crearan i publicaran a IMPROVISA les seves pròpies carpetes de sons i/o d'imatges, i un cop fet, podran interactuar amb elles.
- Per a l'elaboració de carpetes de sons poden fer enregistraments i editar-los amb un editor de so com per exemple l'Audacity.
També poden descarregar-se i utilitzar els sons que els oferim des d'IMPROVISA per a utilitzar-los, o cercar-ne d'altres a la xarxa.
A IMPROVISA teniu a la vostra disposició en les propostes de treball tota una sèrie de sons, ordenats en carpetes i per paquets temàtics, que us podeu descarregar i utilitzar per crear/completar les vostres pròpies carpetes.
- Per a l'elaboració de carpetes d'imatges:
els alumnes podran també crear les seves pròpies carpetes d'imatges fotografiant o bé dibuixant (dibuix, pintura, collage, etc) motius que després poden a la vegada bé fotografiar o bé escanejar per convertir-los en arxius amb format JPG.
Abans de començar un treball us suggerim mirar i interactuar, conjuntament amb els alumnes, les carpetes que ja estan penjades a IMPROVISA.
A part de ser una forma lúdica de conèixer el funcionament i els continguts de l'aplicació, us donarà idees per dur a terme el vostre treball.